Virginia Mayo

Virginia Clara Jones, nada en St. Louis (Missouri) o 30 de novembro de 1920 e finada nos Ánxeles o 17 de xaneiro de 2005, foi unha actriz e bailarina estadounidense.

 Traxectoria 
Virginia Mayo naceu en Missouri. Filla de Luke, xornalista, e a súa esposa, Martha Henrietta (de solteira Rautenstrauch) Jones. A súa familia tiña raíces nos primeiros anos da cidade de St. Louis, incluído o seu antepasado o capitán James Piggott, que fundou East St. Louis, Illinois, en 1797. De pequena, Mayo xa demostrou interese polo mundo do espectáculo. A súa tía rexentaba unha escola de danza e Mayo comezou a tomar clases aos seis anos. Unha vez que rematou a escola en 1937 converteuse en intérprete da Ópera de St. Louis.

Nunha actuación que realizou en Broadway viuna un axente da Metro Goldwyn Mayer e Samuel Goldwyn asinou un contrato con ela. Non obstante, cando un dos directores do estudio realizou probas de filmación, manifestou que Mayo non era unha actriz axeitada para o cinema. Goldwyn si creu nela, sobre todo nos seus dotes de interpretación, e deulle un pequeno papel en Jack London (1943, Alfred Santell). O mesmo ano participou noutro filme, e os produtores déronse de conta do seu atractivo físico, que xustificaba papeis máis importantes. Así, en 1944 xa tivo un papel protagonista, en The Princess and the Pirate (David Butler), comedia musical en que compartía cartel con Bob Hope.

Nos anos seguintes, Mayo interveu en filmes con compañeiros de elenco como Danny Kaye, Dana Andrews, James Cagney, Burt Lancaster ou Gregory Peck, e a súa popularidade foi crecendo con cada filme en que interveu (Os mellores anos da nosa vida, The Secret Life of Walter Mitty, White Heat, O falcón e a frecha).

Trabalou intensamente ata finais da década de 1950, época a partir da que fixo menos filmes, oito en vinte anos. Afeita a aparecer atractiva na pantalla, Mayo quixo escoller ben os papeis en que interviña cando acadou unha determinada idade.

Faleceu aos 84 anos tras unha longa pneumonía que acabou nun paro cardíaco, nunha residencia dos Ánxeles. Está enterrada xunto co seu marido en Pierce Brothers Valley Oaks Park en Westlake Village, California.

 Vida persoal 
Mayo casou co actor Michael O'Shea en 1947, e permaneceron casados ata a morte del en 1973. A parella tivo unha filla, Mary Catherine O'Shea (nada en 1953).

Nos últimos anos desenvolveu unha paixón pola pintura e tamén ocupou o seu tempo cos seus tres netos. Converteuse ao catolicismo inspirada polo arcebispo Fulton J. Sheen. Era republicana e apoiou a Richard Nixon en 1968 e 1972, e o seu amigo Ronald Reagan en 1980.Mayo, Virginia. Virginia Mayo: The Best Years of My Life (2002), pp. 194–95.

 Filmografía 

 Follies Girl (1943) como Chorine (sen acreditar)
 Jack London (1943) como Mamie
 Up in Arms (1944) como Nurse Joanna (sen acreditar)
 Seven Days Ashore (1944) como Carol Dean
 The Princess and the Pirate (1944) como Princess Margaret
 Wonder Man (1945) como Ellen Shanley
 The Kid from Brooklyn (1946) como Polly Pringle
 Os mellores anos da nosa vida (1946) como Marie Derry
 Out of the Blue (1947) como Deborah Tyler
 The Secret Life of Walter Mitty (1947) como Rosalind van Hoorn
 Smart Girls Don't Talk (1948) como Linda Vickers
 A Song Is Born (1948) como Honey Swanson
 Flaxy Martin (1949) como Flaxy Martin
 Colorado Territory (1949) como Colorado Carson
 The Girl from Jones Beach (1949) como Ruth Wilson
 White Heat (1949) como Verna Jarrett
 Red Light (1949) como Carla North
 Always Leave Them Laughing (1949) como Nancy Eagen
 Backfire (1950) como Nurse Julie Benson
 O falcón e a frecha (1950) como Anne de Hesse
 The West Point Story (1950) como Eve Dillon
 Capitán Horatio Hornblower (1951) como Lady Barbara Wellesley
 Along the Great Divide (1951) como Ann Keith
 Painting the Clouds with Sunshine (1951) como Carol
 Starlift (1951) como Virginia Mayo
 She's Working Her Way Through College (1952) como Angela Gardner / 'Hot Garters Gertie'
 The Iron Mistress (1952) como Judalon de Bornay
 She's Back on Broadway (1953) como Catherine Terris
 South Sea Woman (1953) como Ginger Martin
 Devil's Canyon (1953) como Abby Nixon
 King Richard and the Crusaders (1954) como Lady Edith Plantagenet
 The Silver Chalice (1954) como Helene
 Pearl of the South Pacific (1955) como Rita Delaine
 The Proud Ones (1956) como Sally
 Great Day in the Morning (1956) como Ann Merry Alaine
 Congo Crossing (1956) como Louise Whitman
 The Big Land (1957) como Helen Jagger
 The Story of Mankind (1957) como Cleopatra
 The Tall Stranger (1957) como Ellen
 Fort Dobbs (1958) como Celia Gray
 Westbound (1959) como Norma Putnam
 Jet Over the Atlantic (1959) como Jean Gurney
 Revolt of the Mercenaries (1961) como Lady Patrizia, Duchessa di Rivalta
 Young Fury (1964) como Sara McCoy
 Castle of Evil (1966) como Mary Theresa 'Sable' Pulaski
 Fort Utah (1967) como Linda Lee
 Fugitive Lovers (1975) como Liz Trent
 Won Ton Ton, the Dog Who Saved Hollywood (1976) como Miss Battley
 Haunted (1977) como Michelle
 French Quarter (1978) como Countess Willie Piazza / Ida
 Remington Steele (1984, serie de televisión) como ela mesma
 The Love Boat (1986, serie de televisión) como Virginia
 Evil Spirits (1990) como Janet Wilson
 Midnight Witness (1993) como Kitty
 The Man Next Door (1997) como Lucia

 Notas 

 Véxase tamén 

 Ligazóns externas 
 Obituario en El Mundo
 Imaxes

Categoría:Nados en St. Louis, Missouri
Categoría:Nados en 1920
Categoría:Finados en 2005
Categoría:Actores de Missouri
Categoría:Actores de cinema dos Estados Unidos de América
Categoría:Actores de teatro dos Estados Unidos de América
Categoría:Actores de voz dos Estados Unidos de América
Categoría:Paseo da Fama de Hollywood